als_Latn dik_Latn sag_Latn
Trupi i njeriu është i përberë nga 70% ujë i cili është i rëndësishëm për një funksionim te rregullt te organizmit. Mbi 80% e kockave, e gjakut dhe e trurit është ujë. Uji sjell oksigjen ne tru dhe kjo është shume e nevojshme per ata qe kanë shumë aktivitete mendore. Te gjithë studentët për shembull në kohën e sezonit kanë nevojë për shumë ujë sepse si tha me shaka një doktor, nëse nuk furnizojmë organizmin me ujë, niveli i ujit brenda trupit bie dhe i pari thahet truri.
Të detyrosh organizmin tënd të funksionojë me sasinë e kufizuar të ujit është e njëjta gjë si të provosh t’i lash pjatat e drekës vetëm me një gotë ujë. Nëse nuk pini mjaftueshëm ujë, mbeturinat e organizmit nxirren në mënyrë më të koncentruar, duke krijuar aromën e pakëndshme të trupit, frymëmarrjes dhe urinës.
Është e befasueshme por shumica e njerëzve pinë më shumë pije freskuese dhe alkoolike sesa ujë të pastër. A ka rëndësi kjo?
A nuk ka ujë në përbërjen e çdo pije?
Organizmi përdor ujin në çdo mënyrë, por pijet mund të krijojnë probleme të veçanta. Shumë prej tyre përmbajnë kaloritë që duhen tretur njëlloj si ushqim. Këto kaloritë do të krijojnë depozita të yndyrnave, luhatje të nivelit të sheqerit në gjak, gjithashtu mund të ngadalsojë tretjen. Kurse uji i pastër kalon nëpërmjet stomakut direkt – pavarsisht – a ka ushqim në të apo nuk ka. Ujë nuk nevojitet për tretjen, ai nuk acaron dhe nuk vonon funksionet e organizmit. Dhe nuk përmban kalori.
Sheqeri që i përmbajnë pijet kërkon nga metabolizmi ujë shtesë. Shumica e pijeve përforcon sekrecionin e acidit në stomak. Pijet e kolës përmbajnë fosfor – një kimikat i cili pakëson depozitat e kalciumit në organizëm, duke shkaktuar thyeshmërinë e kockave.
Po pije dietike pa sheqer?
Pijet dietike nuk përmbajnë sheqer, megjithatë ato krijojnë probleme të tjera. Pothuajse të gjitha pijet, pavarsisht kanë sheqer ata apo jo, përmbajnë kimikate që përmirësojnë ngjyrën dhe shijen e tyre dhe gjithashtu zgjasin datën e skadimit. Disa prej tyre mund të acarojnë shtresën e brendshëm të stomakut, kurse të tjerë mund të detyrojnë mëlcinë dhe veshkat të eliminojë dhe të shkarkojë nga organizmi.
Ju mund të shmangni të gjithë këto probleme duke pirë ujë. Uji i pastër është pa kalori, nuk do t’ju shtojë në peshë, nuk do të acarojë stomakun tuaj dhe nuk do të helmojë organizmin duke ngarkuar mëlcinë dhe veshkat.
Sa ujë duhet të pi në ditë?
Përgjigjia është – mjaftueshëm, sa të keni etje. Organizmi humb 10-12 gota ujë në ditë nëpërmjet lëkurës, mushkrisë, urinës dhe jashtqitjes. Me ushqim ne marrim 2-4 gota ujë, kurse 6-8 duhet të pimë si ujë të pastër.
Ju këshillojmë të krijoni zakonë të pini ujë me bollëk. Pini ujë direkt sa të çoheni nga krevati, paradite, pasdite dhe në darkë. Pirjet e ujit është si një dush që shpëlan stomakun duke e përgatitur për punë. Prandaj këshillohet të pini të paktën një gotë ujë 20-30 min para buke.
Filloni ditën me një gotë ujë të vakët me pak limon. Pini një gotë para çdo vakti. Dhe në darkë shpëlani me një gotë tjetër përgjumësinë tuaj dhe tundimin për të ngrënë ndonjë biskotë apo çokollatë.
Ujë është ajo gjë që nevojitet organizmit tuaj për të kryer të gjithë proçeset vitale. Ujë është një pije perfekte dhe një prej bekimeve më të mëdha të jetës.
Herën tjetër kur do t’ju pyesi njeri: “Çfarë dëshironi të pini?” mund të përgjigjeni: “Me shumë kënaqësi një gotë ujë. Ajo do të ishte më e mirë.”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn